recursal/SuperWikiNEXT-32B huggingface dataset:
**சூல்பைப் புற்றுநோய்** (*ovarian cancer*) என்பது சூல்பையில் தோன்றும் புற்றுநோயாகும். சூல்பை கருவுறத் தேவையான கருமுட்டையின் சேமிப்பிடமாகும். எஸ்ட்ரோஜன், புரோஜெஸ்ட்ரான், குறைந்த அளவு டெஸ்ட்ரோஜன் முதலிய இயக்குநீரைச் சுரக்கின்றன. இரண்டு சூல்பைகள் உள்ளன. ஆரம்ப நிலையில் இதில் தோன்றும் புற்றுநோயினைக் கண்டு கொண்டால் குணம் பெறலாம். ஆனால் ஆரம்ப நிலையில் நோய் அறிகுறிகள் தெரிவதில்லை. வயிறு உப்புசம், வீக்கம், வயிற்று வலி, அடிக்கடி சிறுநீர் போதல், விரைந்து இரைப்பை நிறைந்து விட்டது போன்ற உணர்வு காணப்படும். இது போன்ற அறிகுறிகள் வேறு காரணங்களாலும் உருவாகலாம். மருத்துவரை கண்டு அறிவுரைப் பெறுவது முக்கியம்.

இடர்க் காரணிகளும் காப்புக் காரணிகளும்
-------------------------------------

குடும்பத்தில் வர வாய்ப்புண்டு. தாய், சகோதரி, முதலிய நெருங்கிய உறவில் மார்பகப்புற்று, சூல்பைப் புற்று அல்லது குடல் புற்று இருந்திருப்பின் அவர்கள் அதிக கவனத்துடன் இருக்க வேண்டும். மாதவிடாய் நின்றவர்களிடம் அதிகம் காணப்படுகின்றது. வயதும் ஒரு முக்கிய காரணமாகும். இயக்குநீர் மருத்துவம் மேற்கொண்டவர்களிடமும் உடல் நிறை அதிகமுள்ளவர்களிடமும் சற்றுக் கூடுதலாகவே உள்ளது. கருவுறாத நிலையும் காரணமாக உள்ளது.சூல்பையில் பல நீர்கோத்தக் கட்டிகளும்(PCOS) காரணமாகலாம். 

சிறுவயதில் கருத்தரித்தல் இந்நோயின்வாய்ப்பினைக் குறைக்கிறது. தாய்ப்பால் ஊட்டுவதும் தடுப்பாக உள்ளது. ஐந்து ஆண்டுகள் தொடர்ந்து கருத்தடை மாத்திரைகள் எடுத்துக் கொண்டவர்களிடம் 50% வாய்ப்புக் குறைந்து காணப்பட்டுள்ளது. கருக்குழானை கட்டுவதும் கருப்பை அறுவையும் காப்பினைக் கொடுக்கும்.

நிலைகள்
-------

நிலை 1 -ஒரு சூல்பையில் மட்டும் நோய் இருப்பது.
நிலை 2-கருப்பைக்கும் பிற அருகிலுள்ள உறுப்புகளிலும் பரவியுள்ள நிலை.
நிலை 3- ஊநீர் சுரப்பிக்கும் வயிற்று பகுதி உறுப்பிலும் பரவியுள்ள நிலை.
நிலை 4- பிற உறுப்புகளுக்கு-தொலை பரவிய நிலை.

ஆய்வும் சிகிச்சையும்
--------------------

ஆரம்பநிலை ஆய்வு; மீயொலி ஆய்வு, இரத்த ஆய்வு (இரத்தத்தில் காணும் ஒரு புரதம் CA 125. இது கூடுதலாக இருப்பது வாய்ப்பினைக் அதிகரிக்கிறது). சிடி மற்றும் எம்.ஆர்.ஐ. சோதனைகள் மிகவும் உதவும்.

அறுவை மருத்துவம் முதன்மை மருத்துவமாகும். வேதிமருந்தும் கதிர்மருத்துவமும் கைகொடுக்கும். குறிவைத்து தாக்குதல், புற்றிற்குச் செல்லும் குருதிக் குழாய்களை அடைத்து அவைகளுக்கு உணவு செல்லாமல் தடுப்பதும் மருத்துவமாகும். அவாஸ்டின் இதற்கான மருந்தாகும். 40 வயதிற்கு மேல் சூல் பை அறுவையும் குறைந்த கொழுப்பு உணவும் தடுக்க உதவும்.

மேற்கோள்கள்
-----------

1. ↑  "Defining Cancer". *National Cancer Institute*. 10 June 2014 அன்று பார்க்கப்பட்டது.
2. ↑  "Ovarian Epithelial Cancer Treatment (PDQ®)". *NCI*. 2014-05-12. 1 July 2014 அன்று பார்க்கப்பட்டது.
**மா. வெ. நாராயணசாமி** (*M. V. Narayanaswamy*)(பிறப்பு 18 செப்டம்பர் 1931) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சென்னை மாவட்டம் திருவெற்றியூர் டி. எஸ். கே. நகரினைச் சேர்ந்தவர். திருவண்ணாமலை மாவட்டம் போளூரில் பிறந்த நாராயணசாமி, வாலாஜாபாத் கழக உயர்நிலைப் பள்ளியில் பள்ளி இறுதி வகுப்பினை முடித்தார். இவர் 1971 தேர்தலில் திருவொற்றியூர் சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | திருவொற்றியூர் | திமுக | 51,487 | 53.74 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 247at=247.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**மா. பா. சி.** என அறியப்படும் **மா. பாலசிங்கம்** (நவம்பர் 26, 1939 – அக்டோபர் 31, 2020) ஈழத்தின் மூத்த எழுத்தாளர் ஆவார். சிறுகதைகள், புதினங்கள், கட்டுரைகள் எனப் படைப்புகளை எழுதியுள்ளார். முற்போக்குச் சிந்தனையாளர்.

வாழ்க்கைக் குறிப்பு
-------------------

மா. பாலசிங்கம் யாழ்ப்பாணம், கொட்டடி என்ற ஊரில் ஐயம்பிள்ளை-செல்லம்மா ஆகியோருக்குப் பிறந்தார். யாழ்ப்பாணம் சம்பத்தரிசியார் கல்லூரியில் கல்வி பயின்றார். கொழும்பில் எழுத்தராக நீண்ட காலமாகப் பணியாற்றி வந்தார். தினகரன் வாரமஞ்சரியில் இவரது முதல் சிறுகதை 'ஏமாற்றம்' என்ற பெயரில் வெளிவந்தது. இவர் எழுதிய கட்டுரைத் தொகுப்புகள் நூலாக்கப்பட்டு "மா. பா. சி. கேட்டவை *என்ற பெயரில் 2016-இல் வெளியிடப்பட்டது.*

படைப்புகள்
----------

* மனிதப் புயலில் ஒரு கொடியும் கொம்பும்
* தரிசுகள்
* முற்றுகை
* இப்படியும் ஒருவன் (மல்லிகைப் பந்தல் வெளியீடு, 2002)
* எதிர்க்காற்று (2008)
* மா. பா. சி. கேட்டவை (கட்டுரைத் தொகுதி, 2016)
* தழும்பு (புதினம், புரவலர் புத்தகப் பூங்கா வெளியீடு)

மறைவு
-----

மா.பாலசிங்கம் சில மாதங்களாக சுகவீனமடைந்த நிலையில், 2020 அக்டோபர் 31 அன்று கொழும்பிலுள்ள தனியார் மருத்துவமனை ஒன்றில் தனது 81-வது அகவையில் காலமானார்.

மேற்கோள்கள்
-----------

தளத்தில்  
மா. பாலசிங்கம் எழுதிய
 ***நூல்கள்*** உள்ளன.

1. 1 2 3 4  மா. பால்சிங்கம்
2. ↑  நேர்காணல் - மா.பாலசிங்கம் (மா.பா.சி)
3. ↑  தழும்பு நாவல் பற்றிய கண்ணோட்டம், வெலிகமை ரிம்சா முகம்மது
4. ↑  ஈழத்தின் பிரபல எழுத்தாளர் ‘மா.பா.சி.’ காலமானார், தமிழ்மிரர், அக்டோபர் 31, 2020
**கபு** (Kapu) கௌப் என்றும் அழைக்கப்படும் இது இந்தியாவின் கருநாடகாவின் உடுப்பி மாவட்டத்தில் உள்ள ஒரு நகரமாகும். இது தேசிய நெடுஞ்சாலை 17க்கு அருகில் உடுப்பிக்கும் மங்களூருக்கும் இடையில் உள்ளது. இங்கிருந்து ஒரு சாலை மஞ்சக்கல், சிரவா போன்ற இடங்களுக்கு செல்கிறது. இது கிருட்டிணர் கோயிலுக்கு புகழ் பெற்ற நகரமான உடுப்பிக்கு தெற்கே 13 கி.மீ தொலைவிலும், கருநாடகாவின் முக்கிய துறைமுக நகரமான மங்களூருக்கு வடக்கே 40 கி.மீ தொலைவிலும் அமைந்துள்ளது. 

இது கலங்கரை விளக்கமும் மூன்று மாரியம்மன் கோயில்களும், திப்பு சுல்தான் கட்டிய கோட்டைக்கும் புகழ் பெற்றது. கபுவை உடுப்பி மாவட்டத்தின் வட்டத்தில் ஒன்றாக கர்நாடக அரசு அறிவித்துள்ளது. கபு ஆங்கிலேயர்களால் கௌப் என அழைக்கப்பட்டது.

அரேபிய கடலின் கரையில் ஒரு கடற்கரையும் ஒரு கலங்கரை விளக்கமும் இங்குள்ளது. இந்த இடத்தில் பல திரைப்படங்கள் படமாக்கப்பட்டுள்ளன. உடுப்பியில் உள்ள மென்மையான மால்பே கடற்கரையுடன் ஒப்பிடும்போது இங்கு கடல் மிகவும் கடுமையானதாகவும், அச்சுறுத்துவதாகவும் காணப்படுகிறது. பல்கலைக்கழக நகரமான மணிப்பாலில் இருந்து சுமார் 15 கி.மீ தொலைவில் உள்ள இது மாணவர்களுக்கு மிகவும் பிடித்த பொழுதுபோக்கு இடமாகும்.

கபு கலங்கரை விளக்கம்
--------------------

கபு கலங்கரை விளக்கம் 1901 ஆம் ஆண்டில் கட்டப்பட்டது. இது பல ஆண்டுகளாக ஆயிரக்கணக்கான மாலுமிகளுக்கு வழிகாட்டுகிறது. மேலும், ஆபத்தான பாறைகள் இருப்பதை எச்சரிக்கிறது. இது அடித்தளத்திலிருந்து 27.12 மீட்டர் உயரம் கொண்டது. பார்வையாளர்களுக்கு கலங்கரை விளக்கம் காலை 5:30 மணி முதல் காலை 6:30 மணி வரையிலும், மாலையில் 4:30 மணியிலிருந்து சூரியன் மறையும் வரையும் திறந்திருக்கும். ரூ .10 கட்டணம் வசூலிக்கப்படுகிறது.

தளவாடங்கள்
----------

கபு  உடுப்பியிலிருந்து13 கி.மீ. தொலைவிலும், மங்களூரிலிருந்து 45 கி.மீ தொலைவிலும் அமைந்துள்ளது. உடுப்பியில் இருந்து கபுவை அடைய கிட்டத்தட்ட 25 நிமிடங்கள் ஆகும். உடுப்பியிலிருந்து ஏராளமான பேருந்துகள் கபுவிற்கு செல்கின்றன. பெங்களூரிலிருந்து மங்களூருக்கு பேருந்தில் சென்று கபுவை அடையலாம். பின்னர் மங்களூரிலிருந்து உடுப்பிக்கு பேருந்தில் செல்லலாம்.

கபு கடற்கரைக்குச் செல்ல சிறந்த நேரம் சூரிய உதயம் அல்லது சூரிய அஸ்தமனம். இது பகலில் மிகவும் சூடாகிறது. மழைக்காலங்களில் பார்வையிட்டால் நல்லது. காலையில், கடற்கரை பொதுவாக காலியாக உள்ளது. எனவே பார்வையிட விரும்பத்தக்கது.

குறிப்பிடத்தக்க நபர்கள்
-----------------------

* துளு திரைப்பட நடிகர் சந்தீப் ஷெட்டி  -

புகைப்படத் தொகுப்பு
-------------------

* கபு கடற்கரைகபு கடற்கரை
* கபு கடற்கரைகபு கடற்கரை
* கபு கடற்கரைகபு கடற்கரை
* கபு கடற்கரைகபு கடற்கரை
* கபு கடற்கரைகபு கடற்கரை
* கபு கடற்கரைகபு கடற்கரை
* கபு கடற்கரைகபு கடற்கரை

மேற்கோள்கள்
-----------

1. ↑  "STD Codes for cities in Karnataka". பிஎஸ்என்எல். 2008-04-17 அன்று மூலம் பரணிடப்பட்டது. 2008-07-06 அன்று பார்க்கப்பட்டது.
2. ↑  "Native Planet".
3. ↑  "Daijiworld".

வெளி இணைப்புகள்
---------------

விக்கிமீடியா பொதுவகத்தில்,  
 ***கபு, கருநாடகம்***   
என்பதின் ஊடகங்கள் உள்ளன. 

* The beautiful Kapu Beach - everything you need to know
* பரணிடப்பட்டது 2008-10-04 at the வந்தவழி இயந்திரம்
* Kapu Travel blog பரணிடப்பட்டது 2020-11-12 at the வந்தவழி இயந்திரம்
* 
* 
* Hosa Marigudi, Kapu
* A Photo essay of Kaup Light House, Udupi
### வகைப்பாடு

*புரோசிமம் கெட்டாக்டோடென்ரான்*-Milk Tree
தாவரவியல் பெயர் : *புரோசிமம் கெட்டாக்டோடென்ரான்* **Brosimum gatactodendron**

குடும்பம் : **மோரேசியீ** (Moraceae)

இதரப் பெயர்
-----------

**பால் மரம்** (Milk Tree)

மரத்தின் அமைப்பு
----------------

பெரிய பசுமையான மரம் 70-80 அடி உயரமும் 6-8 அடி விட்டமும் கொண்டுள்ளது. இதனுடைய இலைகள் தோல் போன்று தடினமாக இருக்கும். இம்மரத்தில் வரும் பூக்கள் மிகவும் ஆச்சரியமாக உள்ளது. இதனுடைய உருண்டை மலர் கொத்தில் பல ஆண் பூக்களும், இதன் நடுவில் ஒரே ஒரு பெண் பூ மட்டும் உள்ளது. இதனுடைய கனியும், பூவும் சாப்பிடலாம்.
மரத்தின் தண்டுப்பகுதியில் அளவுக்கு அதிகமான பால் உள்ளது. இது பசுவின் பாலைப்போன்றே உள்ளது. இதை அமெரிக்காவின் கிராமப் புறத்தில் உணவாக சேர்த்துக் கொள்கிறார்கள். இலங்கையில் இப்பாலை பசுவின் பாலுக்கு மாற்றாகப் பயன்படுத்துகிறார்கள்.

### காணப்படும் பகுதி

**புரோசிமம்** என்பது கிரேக்க பெயராகும். இதற்கு உண்ணக்கூடியது என்பது பொருள். இம்மரம் வெப்ப மண்டல அமெரிக்காவில் வளர்கின்றன. இவற்றில் 8 இனங்கள் உண்டு.

மேற்கோள்
--------

| 2 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
கபிலர் குன்று
**கபிலர் குன்று** என்பது கபிலர் வடக்கிருந்து உயிர் துறந்த இடமாகும். இது தமிழ்நாட்டில் கள்ளக்குறிச்சி மாவட்டத்தில் திருக்கோவிலூர் பேரூராட்சி அருகே அமைந்துள்ளது. நண்பரும் வள்ளலும் ஆன மன்னன் பாரியின் மறைவுக்கு பிறகு, பாரிமகளிர் அங்கவை சங்கவை என்பவர்களை திருக்கோவிலூர்பார்ப்பான் ஒருவனுக்குத் திருமணம் செய்து வைத்துவிட்டு, தென்பெண்ணை ஆற்றில் உள்ள ஒரு குன்றில் வடக்கு பக்கம் அமர்ந்து உண்ணா நோன்பிருந்து உயிர் துறந்தார்.

திருக்கோவிலூரின் தென் பெண்ணையாற்றில் அமைந்துள்ள "கபிலர் குன்று" (கபிலக்கல்) என்னும் இடத்தில் கபிலர் உயிர்துறந்தார் என ஆராய்ச்சியாளர்கள் உறுதி செய்துள்ளனர். திருக்கோவிலூர் பேருந்து நிலையத்திலிருந்து இரண்டு கி.மீட்டரில் வீரட்டானேசுவரர் கோயிலின் அருகில் தென்பெண்ணையாற்றின் நடுவில் "கபிலர்குன்று" உள்ளது. கபிலர்குன்று என இன்று அழைக்கப்பட்டாலும் "கபிலக்கல்" என்றே இந்த இடத்தைக் கல்வெட்டுக் குறிப்பிடுகின்றது.

கபிலர் குன்று அண்மைக் காலங்களில் "இடைச்சி குன்று" என்று அழைக்கப்பட்டது. இவ்விடம் தற்போது தமிழக அரசின் தொல்லியல் துறையின் பாதுகாக்கப்பட்ட இடமாகப் பராமரிக்கப்படுகிறது. கபிலர்குன்று என்பது தனித்த பாறையும் அதன்மேல் சிறுகோயில் அமைப்பில் கட்டப்பட்ட கட்டடமும் கொண்டது. கோயில் உள்ளே சிவலிங்கம் உள்ளது. செங்கல் கொண்டு அமைக்கப்பட்ட கட்டடத்தின் பழைமை மாறாமல் இன்று மெருகு ஊட்டப்பட்டு உள்ளது. கட்டட அமைப்பை கருத்தில் கொண்டு, கபிலர்குன்று பொ.ஊ. 14-ஆம் நூற்றாண்டைச் சேர்ந்த கட்டடபாணி எனத் தொல்லியல் அறிஞர்கள் குறிப்பிடுகின்றனர். கோயிலின் மேலே நான்கு பக்க மேல்பகுதிகளிலும் கடவுள் சிற்பங்கள் தெரிகின்றன. அச்சிலையின் மேல்பகுதியில் இரண்டு ஆண் உருவங்களும், இரண்டு பெண் உருவங்களும் தெரிகின்றன. பெண் உருவங்களின் முகம் பொலிவுடன் காணப்படுகின்றன. இப்பெண் உருவங்கள் அங்கவை, சங்கவையாகவும், ஆண் உருவம் அவர்களை மணந்தவர்களாகவும் கருத இடம் உண்டு. அல்லது பாரி, கபிலர் உருவங்கள் என்பதும் ஆராயப்பட வேண்டியுள்ளது. இவை மெருகு ஊட்டப்பட்டு உள்ளதால் எக்காலத்தைச் சார்ந்தவை எனக் கணக்கிட முடியவில்லை.

பறம்புமலையில் வாழ்ந்த கபிலர் பார்ப்பனர்களிடம் பாரிமகளிரை ஒப்படைத்துவிட்டு வடக்கிருந்து உயிர்விட்டார் என இலக்கியங்கள் குறிப்பிடும்பொழுது திருக்கோவிலூர் வீரட்டானேசுவரர் கோயிலின் கருவறையின் வடபுறச்சுவரில் உள்ள முதலாம் இராசராசசோழனின் காலத்துக் கல்வெட்டில்,**"செஞ்சொற் கபிலன் மூரிவண் தடக்கைப் பாரிதன்னடைக்கலப் பெண்ணை மலையர்க்குதவி மினல்புகும் விசும்பின் வீடுபேறெண்ணி அந்தரிக்ஷம் செல கனல்புகும் பெண்ணை அலைபுனல் அழுவத்து கபிலக் கல்லது"** எனும் தொடர்கள் இடம்பெற்றுள்ளன.

சங்கப்பாடல் கபிலர் வடக்கிருந்து உயிர் நீத்தார் எனக் கூறும்போது, கல்வெட்டானது தீயில் இறங்கி உயிர் நீத்தார் என்கிறது.

இக்கல்வெட்டில் இராசராசனின் தாய் வானவன் மாதேவி மலையமான் குலத்தில் தோன்றியவர் எனவும், மலையமான் குலத்திற்கு வீரட்டானேசுவரர் கோவில் குலதெய்வம் எனவும் அறிய முடிகிறது. அதுபோல் அக்கோயிலின் பெருமையைச் சொல்லும்பொழுது கோயிலின் அருகே உள்ள பெண்ணையாற்றில் உள்ள கபிலக்கல்லில் கபிலர் உயிர்நீத்தார் எனவும் கூறுகிறது.

அடிக்குறிப்பு
-------------

1. ↑  புறம் 236, அடிக்குறிப்பு
2. ↑  தெ.இ.க. தொகுதி 7, 863
**மஞ்சள் அழகி** அல்லது **ஜெசபெல்** (*Common Jezebel, [Delias eucharis]*) என்பது மத்திய அளவு வெள்ளையன்கள் (*பீரிடே*) வகை பட்டாம்பூச்சி ஆகும். இவ்வகை தெற்கு ஆசியா மற்றும் தென்கிழக்காசியா ஆசியாவில் குறிப்பாக, இந்தியா, இலங்கை, மியான்மர், தாய்லாந்து ஆகிய இடங்களில் காணப்படும். இது *டேலியஸ்* குடும்பத்தில் காணப்படும் ஓர் பொதுவான பட்டாம்பூச்சி.

மரங்கள் அடர்ந்த காடுகளிலும், சமவெளிகளிலும் சாதாரணமாக காணப்படும் இவ்வண்ணத்துப்பூச்சிகள் சுமார் 7000 அடி உயரத்தில் உள்ள பகுதிகளில் இருப்பது கண்டறியப்பட்டுள்ளது. இவை பொதுவாக தோட்டங்களிலும், திறந்த வெளி காடுகளிலும், இரை தேடி மரங்கள் இடையே பறப்பதை காணலாம். அதன் இறக்கைகளில் மேல் புறம் கருப்பு இலைகளில் வெள்ளை மலர் சிறுதூவிகள் அழகாக அடுக்கி வைக்கப்பட்டது போல் காணப்படும். அடிப்புறம் மஞ்சள் மலரில், சிவப்பு சிறுதூவிகள் ஓரங்களில் அடுக்கப்பட்டிருக்கும். ஜெசபெல் வண்ணத்துப்பூச்சிகள் உயரமாக பறந்து திரியும், மலர்களில் தேன் குடிக்க மட்டும் தாழ்வாகப் பறக்கும்.

குறிப்புக்கள்
-------------

1. ↑  Bingham, C. T. (1907) *The Fauna of British India, Including Ceylon and Burma*. Butterflies. Vol 2
**சுபூர் பார்த்தசாரதி** (பிறப்ப்: *சுபூர் முகசேத்* 1911 - 10 அக்டோபர் 1966), என்பவர் ஒரு இந்திய கல்வியாளர் மற்றும் முன்னாள் சட்டமன்ற உறுப்பினராவார். எத்திராஜ் மகளிர் கல்லூரியில் முதல் துணைவேந்தராக இருந்த இவர், 1960 முதல் 1966 வரை இவர் இந்தியப் நாடாளுமன்றத்தின் மேலவையான மாநிலங்களவை உறுப்பினராக பணியாற்றினார்.

ஆரம்ப கால வாழ்க்கை
------------------

சுபூர் முகசேத் கோழிகோட்டில் பார்சி சமூகத்தில் ஒரு முக்கிய குடும்பத்தில் கோடாதாட் முகசேத்தின் மகளாக பிறந்தார்.   இவரது ஒரே சகோதரர் இரண்டாம் உலகப் போரில் இறந்தார்.  இவர் சென்னைப் பல்கலைக்கழகம் மற்றும் ஆக்ஸ்போர்டு பல்கலைக்கழகத்தில் பயின்றார். மேலும் ஆங்கிலத்தில் முதுகலைப் பட்டம் பெற்றார்,  1936 இல் முனைவர் பட்டமும் பெற்றார்.

தொழில்
------

பார்த்தசாரதி மதராசின் இராணி மேரி கல்லூரியில் ஆங்கிலம் கற்பித்தார். இவர் எதிராஜ் மகளிர் கல்லூரியின் முதல் துணைவேந்தராகி 1948 முதல் 1952 வரை பணியாற்றினார். இவருக்கு அடுத்து மோனா ஹென்ஸ்மேன் துணைவேந்தராக பதவி வகித்தார்.  1952 ஆம் ஆண்டில், இவர் பல்கலைக்கழகங்கள் மற்றும் கல்லூரிகளைப் நுண்ணாய்வு செய்ய அமெரிக்காவில் பயணம் மேற்கொண்டார். பார்த்தசாரதி 1960 முதல் 1966 வரை மாநிலங்களவை உறுப்பினராக இருந்தார்.

தனிப்பட்ட வாழ்க்கை
------------------

1939 ஆம் ஆண்டில், சுபூர் முகசேத் பத்திரிகையாளரும் இராஜதந்திரியுமான கோபாலசாமி பார்த்தசாரதியை ஆக்ஸ்போர்டில் சந்தித்த பின்னர் திருமணம் செய்து கொண்டார்.   இந்த இணையரின் ஒரே மகனான, அசோக் பார்த்தசாரதி (1940–2019), அவர் தனது பெற்றோரை அரசு பணி மற்றும் கல்வி போன்றவற்றில் வழிதொடர்ந்தார்.  இவரது கணவர் ஐக்கிய நாடுகள் அவையில் இந்தியாப்பபிரதிநிதியாக இருந்தபோது இவர் 1966 ஆம் ஆண்டில் நியூயார்க்கில் இதயம் மற்றும் சிறுநீரக நோய்களால் இறந்தார். 

நடிகரும் நாடக எழுத்தாளருமான கிரீஷ் கர்னாட் இவரது சகோதரர் மகளின் கணவர்; மற்றும் பத்திரிகையாளர் ரகு கர்னாட் இவரது பேரன்.

குறிப்புகள்
-----------

 

1. ↑  "The Mugaseths of Calicut". *Calicut Heritage Forum*. June 21, 2015. 2020-10-12 அன்று பார்க்கப்பட்டது.
2. ↑  "Thiruvananthapuram: Milk man of India, Calicut Parsis and World War". *Deccan Chronicle* (ஆங்கிலம்). 2016-10-23. 2020-10-12 அன்று பார்க்கப்பட்டது.
3. ↑  Srinivasan, Krishnan (2015-09-13). "Of battles long ago". *The Statesman* (ஆங்கிலம்). 2020-10-14 அன்று மூலம் பரணிடப்பட்டது. 2020-10-12 அன்று பார்க்கப்பட்டது.
4. 1 2  "The first Principal". 2015-09-07. .
5. ↑  "Mrs. Parthasarathi, Wife Of India's Delegate to U.N.". 1966-10-11. .
6. ↑  "Former Principals". *Ethiraj College for Women*. 2020-10-12 அன்று பார்க்கப்பட்டது.
7. ↑  Gandhi, Gopalkrishna (2018-03-22). "Gopalaswami Parthasarathi: Sportsman, diplomat and troubleshooter, a man of many parts". *Hindustan Times* (ஆங்கிலம்). 2020-10-12 அன்று பார்க்கப்பட்டது.
8. ↑  Parthasarathi, Ashok (2018). "Down the Memory Lane: Recalling India's Nation-Building Exercise" பரணிடப்பட்டது 2020-10-17 at the வந்தவழி இயந்திரம் *Indialics*.
9. ↑  Parthasarathi, Ashok (30 June 2018). "Indira Gandhi's decision to hold the Indian Army back from Peshawar in 1971". *The Caravan* (ஆங்கிலம்). 2020-10-12 அன்று பார்க்கப்பட்டது.
**நாழிக்கல்ப்பட்டி துர்க்கை அம்மன் கோவில்** தமிழ்நாடு, சேலம் மாவட்டத்தில் நாழிக்கல்பட்டி என்னும் ஊரில் அமைந்துள்ள ஒரு துர்க்கை அம்மன் கோவில் ஆகும். இந்த அம்மன் கோயில் இன்று இந்து சமய அற நிலைத்துறையின் கட்டுப்பாட்டின் கீழ் இயங்கும் ஒரு கோயில் ஆகும்.

கோயில் வரலாறு
-------------

முன்னொரு காலத்தில் ஒரு வணிகர் தன்னுடைய ஆட்களுடன் சேர நாடான கேரளாவிற்கு சென்று மிளகுகளை வாங்கி வந்து இந்த ஊரில் விற்பனை செய்யும் தொழிலை செய்து வந்தார். அவ்வாறு மிளகுகளை வாங்கிக் கொண்டு கேரளாவில் இருந்து திரும்ப வரும்போது அவருடைய குதிரை வண்டியில் ஒரு கல் இருந்தது, அது கனமாக இருக்கவே அந்த கல்லை தூக்கி எறிந்து விட்டு வந்தனர், ஆனால் அந்த கல்லை எத்தனை முறை தூக்கி எறிந்தாலும் அந்த கல் தொடர்ந்து அந்த வண்டியிலே இருந்து வந்தது. இது அங்கு இருந்தவர்களை மிகவும் ஆச்சரியப்படுத்தியது.

இதனால் எதோ ஒரு அற்புதம் நிகழ்வதாக அங்கு சென்றவர்கள் உணர்ந்தார்கள். பிறகு அனைவரும் அந்த கல்லையும் எடுத்து கொண்டே வந்தனர். அந்த இரவு வரும் வழியில் அந்த வணிகரின் கனவில் துர்க்கை அம்மன் தோன்றி அந்த கல் தான் தான் என்றும் தங்களின் பாதுகாபிற்காகவே வருவதாகவும் இதை தான் சொல்லும் இடத்தில வைத்து வழிப்பட்டால் வணங்கும் அனைவருக்கும் துணையாக இருக்கும் அம்மனாக விளங்குவேன் என்றும் கூறி மறைந்தார்.

கனவில் அம்மன் சொன்ன இடத்தில அந்த கல்லை வைத்து இன்றளவும் வழிபடுகின்றனர். அதற்கு சான்றாக இன்றளவும் அந்த வணிக வியாபாரியான செட்டியார் குடும்பத்தில் ஒருவரே அந்த கோவில் தர்மகர்த்தா பதவியில் உள்ளனர்.

கோயிலின் சிறப்பு
----------------

அந்த அம்மனை வணங்கி எந்த ஒரு காரியத்தையும் தொடங்கினால் வெற்றி கிட்டும் என அந்தப் பகுதி மக்களால் நம்பப்படுகிறது. ஆண்டுதோறும் பங்குனி மாதம் இக்கோவிலுக்கு திருவிழா எடுக்கப்படுகிறது. இங்கு வாராவாரம் செவ்வாய் மற்றும் வெள்ளிக்கிழமைகளில் பூசை நடைபெறும். செவ்வாய்க்கிழமை நடைபெறும் வழிபாடு திருவிழா போன்று காட்சி அளிப்பது தனி சிறப்பு.

* கோயில் தோற்றம்கோயில் தோற்றம்
* கோயில் மரம்கோயில் மரம்
* கோயில் சான்றுகோயில் சான்று

கோயில் அமைவிடம்
---------------

சேலம் நகரில் இருந்து 10 கி.மீ. தொலைவில் கெஜ்ஜல்நாயக்கன்பட்டியிலிருந்து நாழிக்கல்பட்டி செல்லும் வழியில் இக்கோவில் அமைந்துள்ளது.
**சீன வங்கிக் கோபுரம்** (சுருக்கம்: BOC கோபுரம்) இது ஹொங்கொங்கில் அமைக்கப்பட்டுள்ள சீன வங்கியின் தலைமையகம் ஆகும். இதன் அமைவிடம் ஹொங்கொங் தீவின் , சென்ட்ரல் மற்றும் மேற்கு மாவட்டத்தில் இலக்கம்-1 கார்டன் வீதி, சென்ட்ரல் நகரில் உள்ளது. உலகில் அதிக வானளாவிகளைக் கொண்ட நாடாக ஹொங்கொங்காக விளங்கியப்போதும், ஹொங்கொங் கட்டிக்கலையின் தனித்துவமானச் சின்னமாக இந்த **சீன வங்கிக் கோபுரம்** விளங்குகின்றது என்பது குறிப்பிடத்தக்கது. இதனை ஹொங்கொங்கின் அடையாளச் சின்னம் (Hong Kong's icon) என்றும் குறிப்பிடுவர்.

கட்டட வடிவமைப்பு
----------------

இந்த கட்டடத்தை வடிவமைத்த கட்டடக் கலைஞரின் பெயர் **யெஹ் மிங் பெய்** *(Ieoh Ming Pei)* எனும் அமெரிக்கச் சீனராகும். தனது கட்டட வடிவமைப்புத் துறையில் பல விருதுகளையும் இவர் பெற்றவராவர். இவரை சுருக்கமாக இவரின் பெயரின் முதலெழுத்துக்களைக் கொண்டு ஐ. எம். பெய்) என அழைக்கப்படுகிறார். இக்கட்டடத்தின் உயரம் (1,033.5 அடிகள்) 315 மீட்டராகும். கட்டடத்தின் முனையில் பொருத்தப்பட்டிருக்கும் இரண்டு கூர்முனைகளின் உயரத்தையும் சேர்த்து கணக்கிட்டால் இதன் முழு உயரம் (1,205.4 அடிகள்) 367.4 மீட்டராகும். இக்கட்டடம் 72 மாடிகளை கொண்டுள்ளது. இக்கட்டடம் கட்டிமுடிக்கப்பட்ட காலகட்டத்தில் (1989 - 1992) ஹொங்கொங்கின் அதிக உயரமான கட்டடமாக இது விளங்கியது. அக்காலகட்டத்தில் ஆசியாவிலேயே அதிக உயரமான கட்டமாகவும் இதுவே விளங்கியுள்ளது. தற்போது இதனை விடவும் உயரமான கட்டடங்கள் பல ஹொங்கொங்கில் எழுந்துள்ளன. இருப்பினும் இக்கட்டடத்தின் வடிவமைப்பு இதன் தனித்துவத்தை க் காட்டி நிமிர்ந்து நிற்கிறது. கட்டடத்தைச் சுழ பசுமையான மரங்களும், குறும் நீர்வீழ்ச்சிகளும், பூங்காவுமாக காண்போரின் கண்களை கொள்ளை கொள்ளும் வகையில் வடிவமைக்கப்பட்டுள்ளன. ஹொங்கொங் வரும் சுற்றுலா பயணிகளை ஈர்க்கும் கட்டடங்களில் இதுவும் ஒன்றாகும்.

இந்த சீன வங்கி கோபுரம் குறித்து, சீனப் பாரம்பரியக் கட்டடக்கலை பெங் சுயி நிபுணர்கள் இதன் கூரிய விளிம்புகள் குறித்து விமர்சித்துள்ளனர். இந்த விளிம்புகள் இரவு நேரத்தில் வெள்ளை மின் கோடுகளாக மிளிரும்.

வரலாறு
------

இக்கட்டிடம் கட்டப்பட்டிருக்கும் நிலப்பரப்பு, பிரித்தானியரினால் கட்டப்பட்ட பழமையான கட்டிடங்களில் ஒன்றான முறே இல்லம் அமைக்கப்பட்டிருந்த இடமாகும். இந்த முறே இல்லத்தின் ஒவ்வொரு கற்களாகப் பெயர்த்தெடுத்து, அவற்றை அப்படியே கடல் வழியூடாக கப்பலில் ஏற்றிச்சென்று ஹொங்கொங் தீவின் கிழக்கில், ஸ்டேன்லி எனும் இடத்தில் அதன் வடிவமைப்போ, கட்டிடச் சிதைவோ இல்லாமல் அப்படியே மீளெழுப்பப்பட்டுள்ளது. அதன் பின்னர் அந்த முறே இல்லம் அமைந்திருந்த நிலப்பரப்பில் 1985 ஆம் ஆண்டு சீன வங்கிக் கோபுரத்திற்கான கட்டுமானப் பணிகள் ஆரம்பம் ஆகின. கட்டிட நிர்மானப் பணிகள் நிறைவடைந்து, 1990 ஆம் ஆண்டு, மே மாதம் 7 ஆம் திகதி கட்டிடம் திறந்து வைக்கப்பட்டது.

கட்டிட மாடிகள்
--------------

72 மாடிகளைக் கொண்ட இந்தக் கட்டிடத்தில் அடிப்பகுதியில் உள்ள 19 மாடிகள் வரையிலான பகுதியும், கட்டிடத்தின் முனைப்பகுதியில் 4 மாடிகளையும் சீன வங்கியின் பணிகளுக்காக பயன்படுத்தப்படுகிறது. ஏனைய மாடிகள் அனைத்தும் பிற நிறுவனங்களுக்கு குத்தகைக்கு கொடுக்கப்பட்டுள்ளன.

துணை நூல்கள்
------------

* மு. அப்பாஸ் மந்திரி. (2001). *உலக நாடுகளும் விவரங்களும்*. சென்னை: குட்புக்ஸ் பதிப்பகம்.

வெளி இணைப்புக்கள்
-----------------

* சீன வங்கி தலைமையகம், ஹொங்கொங்
* புகைப்படக் காட்சி
மேன்மை மிகு அரண்மனை in தெலங்காணா, இந்தியாவார்ப்புரு:SHORTDESC:மேன்மை மிகு அரண்மனை in தெலங்காணா, இந்தியா
 பசீர் பாக் அரண்மனையின் உட்புறம், 1880 ஆம் ஆண்டில் லாலா தீன் தயாள் என்பவரால் எடுக்கப்பட்ட புகைப்படம் 
**பசீர் பாக் அரண்மனை** (Basheer Bagh Palace) என்பது இந்தியாவின் தெலங்காணாவின் ஐதராபாத்தில் அமைந்துள்ள ஒரு அரண்மனையாகும். இது பைகா பிரபு மற்றும் ஐதராபாத் மாநிலத்தின் பிரதம மந்திரி சர் அஸ்மான் ஜாவால் கட்டப்பட்டது (1887-1894).

வரலாறு
------

இது ஒரு காலத்தில் சிறந்த கட்டிடக்கலை மற்றும் அற்புதமான உட்பகுதியைக் கொண்ட அரண்மனையாக இருந்தது. இந்திய சுதந்திரத்திற்குப் பிறகு இந்த அரண்மனை மாநில அரசால் அகற்றப்பட்டது. ஆனால் இப்பகுதி இன்னும் பசீர் பாக் அழைக்கப்படுகிறது. 

இந்துஸ்தானி இசையில் மேதையான படே குலாம் அலி கான் விருந்தினராகத் தங்கியிருந்து இசைத்த பெருமையை இந்த இடம் கொண்டுள்ளது. அவர் தனது வாழ்க்கையின் இறுதி ஆண்டுகளில் இங்கு தங்கியிருந்தார், நவாப் ஜாஹிர் யர் ஜங் ஆதரித்தார். அவர் ஏப்ரல் 25, 1968 அன்று இந்த அரண்மனையில் இறந்தார்.

மேற்கோள்கள்
-----------

1. ↑  "Bashir-bagh Palace, Hyderabad". பிரித்தானிய நூலகம். 22 March 2008 அன்று மூலம் பரணிடப்பட்டது. 2008-03-15 அன்று பார்க்கப்பட்டது.
2. ↑  "Archived copy". 5 July 2008 அன்று மூலம் பரணிடப்பட்டது. 2008-07-12 அன்று பார்க்கப்பட்டது.CS1 maint: archived copy as title (link) An ustad's legacy
**நால்டார் பனிச் சறுக்கு மைதானம்** (*Naltar ski resort*) என்பது பாக்கித்தானின் கில்கிட்-பால்டிஸ்தான் மாகாணத்தில் உள்ள நல்தார் பள்ளத்தாக்கின் காரகோரம் வரம்பில் 2,950 மீட்டர் (9,680 அடி) உயரத்தில் அமைந்துள்ள ஒரு பனிச்சறுக்கு மைதானமாகும்.  கில்கித் நகரத்திலிருந்து வடமேற்கே 40 கிலோமீட்டர் தொலைவில் இந்த மைதானம் அமைந்துள்ளது. இது பாக்கித்தானின் பனிச்சறுக்கு அமைப்பிற்கும் பாக்கித்தான் தேசிய பனிச் சறுக்கு போட்டிகளுக்குமான முக்கிய இடமாகவும் செயல்படுகிறது.  இந்த அமைப்பு 2016இல் காரகோரம் கோப்பைக்கானப் போட்டியை நடத்தியது.

வசதிகள்
-------

நல்தார் பாக்கித்தானின் மிகப் பழமையான பனிச்சறுக்கு மைதானமாகும்.  இருப்பினும், மலம் ஜப்பா பனிச்சறுக்கு மைதானத்தை விட ஒப்பீட்டளவில் குறைவாக அறியப்பட்ட மற்றும் வளர்ச்சியடையவில்லை. கில்கித்திலிருந்து நால்தார் செல்லும் சாலையின் மோசமான நிலையே இதன் வளர்ச்சிக்கு பெரும் தடையாக உள்ளது. நிலவரப்படி, பனிச்சறுக்கு ஆர்வலர்கள் 4 சக்கர வாகனத்தில் பயணம் செய்தால்தான் விரைவில் இவ்விடத்தை விரைவில் அடைய முடியும்.  2015 ஆம் ஆண்டில், ஒரு மின்தூக்கி நாற்காலி கட்டப்பட்டது.  கில்கித்-நால்தார் சாலையை மீண்டும் கட்டமைக்கும் பணியும் முன்மொழியப்பட்டது.

சான்றுகள்
---------

1. ↑  "Naltar Valley Ski Resort Guide, Location Map & Naltar Valley ski holiday accommodation".
2. ↑  "Ski resort Naltar - Skiing Naltar".
3. ↑  "National Ski Championship begins in Naltar". 10 February 2015.
4. ↑  "Karakoram Alpine Ski Cup: Ukraine, Turkey confirm participation - The Express Tribune". 18 January 2016.
5. ↑  "A lift to Naltar - TNS - The News on Sunday". 2017-02-22 அன்று மூலம் பரணிடப்பட்டது. 2022-10-25 அன்று பார்க்கப்பட்டது.
6. ↑  "National Ski Championship begins in Naltar". 10 February 2015."National Ski Championship begins in Naltar". 10 February 2015.
7. ↑  "Norway, Philippines envoys killed in helicopter crash, army claims no terror attack". 8 May 2015.
**ஜெர்டான் பக்கி** (*Jerdon's Nightjar*) என்பது பக்கிகள் இனத்தை சார்ந்த ஒரு நடுத்தரமான அளவுடைய பறவையாகும். இது தென் இந்தியா மற்றும் இலங்கையில் காணப்படுகிறது.

பெயர்கள்
--------

தமிழில்  :**ஜெர்டான் பக்கி**
ஆங்கிலப்பெயர்  :**Jerdon's Nightjar**
அறிவியல் பெயர் :***கேப்ரிமுல்கசு ஆட்ரிபென்னிசு***

உடலமைப்பு
---------

இதனுடைய உடல் நீளம் சுமார் 28 செ. மீ. வரை மஞ்சள் பழுப்பான உடலில் பல நிறக்கறைகளும் கோடுகளும் கொண்டது.

காணப்படும் பகுதிகள்
-------------------

பசுமை மாறாக் காடுகளையும், புதர்க் காடுகளையும் சார்ந்து மலைகளில் 2000மீ உயரம் வரையிலும் ஆங்காங்கே காணலாம். பழுத்து உதிர்ந்து கிடக்கும் இலைகளிடையே எளிதில் பார்வைக்குப் புலப்படாத படியான சுற்றுச் சூழலோடு இயைந்ததாகப் பகலெல்லாம் படுத்திருக்கும். ஒரே இடத்தில் கூட்டமாகப் பத்துப் பன்னிரண்டு பறவைகள் கூடக் குழுவாக இருக்கக் காணலாம். மரக்கிளைகளில் குறுக்காகவும் நெடுக்காகவும் படுத்தபடி **சயுங், சயுங்** என உரக்கச் சம்மட்டியால் அடிக்கும்போது எழும் ஒலி போல குரல் கொடுக்கும்,

***நீண்டவால் பக்கி***

உணவு
----

புழு பூச்சிகள், இரவில் பறக்கும் இறக்கையுள்ள பூச்சிகள் ஆகியவற்றைப் பிடித்துத் தின்னும்.

இனப்பெருக்கம்
-------------

மார்ச் முதல் ஜூலை வரை சிறு செடிகள் முளைத்துள்ள சிற்றோடைக் கரையில் தரையில் காய்ந்த இலைதழைகளைக் குவித்து 2 முட்டைகள் இடும்.

பாதுகாப்பு
----------

ஜெர்டான் பக்கி 2004ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது. ஏனெனில் இது பெரிய வரம்பைக் கொண்டுள்ளது. மேலும் இதன் எண்ணிக்கை நிலையானதாக கருதப்படுகிறது.

வெளி இணைப்புகள்
---------------

* Photographs and other media

மேற்கோள்கள்
-----------

1. 1 2  "*Caprimulgus atripennis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  "Jerdon%27s\_nightja**நீண்டவால் பக்கி**". 30 செப்டம்பர் 2017 அன்று பார்க்கப்பட்டது.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:80

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1151433
* விக்கியினங்கள்: Caprimulgus atripennis
* ADW: Caprimulgus\_atripennis
* Avibase: FAFED39CB94C6667
* BirdLife: 22689931
* ஈபேர்டு: jernig1
* EoL: 1178151
* GBIF: 2496852
* iNaturalist: 19509
* IRMNG: 10217319
* ITIS: 555579
* IUCN: 22689931
* Xeno-canto: Caprimulgus-atripennis

 |
**பிரான்க்லின் லேக்ஸ்**  (Franklin Lakes) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 25.507 சதுர கிலோ மீற்றர் பரப்பளவைக் கொண்டுள்ளது. இதில் 24.292 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.214 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,590 ஆகும். பிரான்க்லின் லேக்ஸ் நகரத்தின் மக்கள் தொகை அடர்த்தி ஒரு கிலோ மீற்றருக்கு 435.9 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
**சாஜி செரியன்** (*Saji Cheriyan*) ஓர் இந்திய அரசியல்வாதி ஆவார். இவர் கேரள அரசில் மீன்வளத்துறை, துறைமுகப் பொறியியல், மீன்வள பல்கலைக்கழகம், கலாச்சாரம், கேரள மாநில திரைப்பட மேம்பாட்டுக் கழகம், கேரள மாநில சாலசித்ரா அகாதமி, கேரள மாநில கலாச்சார ஆர்வலர்கள் நல நிதி வாரியம், இளைஞர் விவகாரம் போன்றதுறைகளின் அமைச்சராக பணியாற்றுகிறார். கேரள சட்டமன்றத்தில் செங்கன்னூர் சட்டமன்றத் தொகுதியைப் பிரதிநிதித்துவப்படுத்துகிறார்.

தனிப்பட்ட வாழ்க்கை
------------------

சாஜி செரியன் ஆலப்புழா மாவட்டம் கொழுவளூரில் மே 28, 1965 இல் பிறந்தார். இவர் மாவேலிக்கரை பிஷப் மூர் கல்லூரியில் இளங்கலை பட்டம் பெற்றார். இவர், கிறிஸ்டினா என்பவரை மணந்தார். இவர்களுக்கு மூன்று பெண் குழந்தைகள் உள்ளனர்.

அரசியல் வாழ்க்கை
----------------

இவர், இந்தியப் பொதுவுடைமைக் கட்சியின் (மார்க்சிசம்) மாணவர் குழுவான இந்திய மாணவர் சங்கம் மூலம் அரசியலில் நுழைந்தார். இதில் இவர் ஒரு முறை ஆலப்புழா மாவட்டச் செயலாளராகவும் பின்னர் தலைவராகவும் இருந்தார். பின்னர், இந்தியப் பொதுவுடைமைக் கட்சியின் (மார்க்சிசம் இளைஞர் பிரிவான இந்திய ஜனநாயக வாலிபர் சங்கத்தின் மாவட்டத் தலைவரானார். 1995இல் மாவட்டப் பேரூராட்சித் தேர்தலில் முளகுழாப் பகுதியைப் பிரதிநிதித்துவப்படுத்தினார். மேலும், உள்ளாட்சி அமைப்பில் வளர்ச்சி நிலைக்குழுவின் தலைவரானார். 2001இல் இந்தியப் பொதுவுடைமைக் கட்சியின் (மார்க்சிஸ்ட்) செங்கன்னூர் பகுதிச் செயலாளராக தேர்ந்தெடுக்கப்பட்டார். இந்தியப் பொதுவுடைமைக் கட்சியின் (மார்க்சிசம்) பகுதிக் குழுவின் செயலாளர், ஆலப்புழா மாவட்ட பேரூராட்சி உறுப்பினர், கேரள பல்கலைக்கழக ஆட்சிமன்றக் குழு உறுப்பினர், இந்திய தொழிற் சங்க மையத்தின் மாவட்டத் தலைவர் போன்ற பதவிகளையும் இவர் வகித்துள்ளார்.

2006இல் செங்கன்னூர் தொகுதியிலிருந்து கேரள சட்டமன்றத்திற்கு போட்டியிட்ட இவர் இந்திய தேசிய காங்கிரசின் பி.சி. விஷ்ணுநாத்திடம் 5321 வாக்குகள் வித்தியாசத்தில் தோற்றார். பின்னர், கே. கே. ராமச்சந்திரன் நாயரின் மறைவால் 28 மே 2018 அன்று நடந்த இடைத்தேர்தலில் இவர் செங்கன்னூர் தொகுதியிலிருந்து கேரள சட்டமன்றத்திற்குத் தேர்ந்தெடுக்கப்பட்டார். இவர் இந்திய தேசிய காங்கிரசின் டி. விஜயகுமார் என்பவரைவிட 20956 வாக்குகள் அதிகம் பெற்று வெற்றி பெற்றார். செங்கன்னூரில் நடந்த சட்டமன்றத் தேர்தலில் இடதுசாரி ஜனநாயக முன்னணி வேட்பாளாக இவர் ஓர் சிறந்த வெற்றி விகிதத்தைப் பதிவு செய்துள்ளார்.

17 ஆகஸ்ட் 2018 அன்று, இவரது சர்ச்சைக்குரிய முகநூல் பதிவு சமூக ஊடகங்களில் பரவியது. 2018 ஆம் ஆண்டு கேரள வெள்ளத்தின் போது மிகவும் ஆபத்தான மண்டலமாக இருந்த தனது தொகுதி குறித்து, தனது உதவியற்ற தன்மையையும், மத்திய அரசிடம் கோரிக்கையையும் குறிப்பிட்டிருந்தார். அதன் பின், செங்கன்னூரை காப்பாற்றுவதற்காக நடவடிக்கைகள் எடுக்கப்பட்டன.

2021இல் நடந்த சட்டமன்றத் தேர்தலில், செங்கன்னூர் சட்டமன்றத் தொகுதியிலிருந்து இருந்து இவர் தனக்கு அடுத்த வந்த இந்திய தேசிய காங்கிரசு போட்டியாளரான எம். முரளியை 30000 வாக்குகள் வித்தியாசத்தில் தோற்கடித்து பிணறாயி விஜயன் அரசில் மீண்டும் மீன்வளத்துறை, துறைமுகப் பொறியியல் கலாச்சார விவகாரங்களுக்கான அமைச்சராக பொறுப்பேற்றார்.

மேற்கோள்கள்
-----------

1. ↑  "Notifications - Government of Kerala, India". *kerala.gov.in*. 2021-05-17 அன்று மூலம் பரணிடப்பட்டது. 2021-05-21 அன்று பார்க்கப்பட்டது.
2. ↑  "CPI(M)-led LDF's Saji Cheriyan wins Chengannur Assembly bypoll by huge margin". *DNA India*.
3. ↑  "LDF wins Chengannur in record majority".. பார்த்த நாள்: 2019-02-11.
4. ↑  "Kerala: CPM's Saji Cheriyan sworn in as Chengannur MLA". *The New Indian Express*.
**ரஜ்னி படேல்** (Rajni Patel) இவர் ஓர் இந்திய அரசியல்வாதியும், வழக்கறிஞருமாவார். பிரேம் அஹுஜா கொலை வழக்கில் கடற்படைத் தளபதி கவாஸ் மானேக்சா நானாவதியை ஆதரித்த உயர் வழக்கறிஞர்கள் குழுவில் உறுப்பினராக இருந்ததால் இவர் நன்கு அறியப்பட்டார்.

வாழ்க்கை
--------

இவர் 1915 சனவரி 9 அன்று இந்தியாவின் குசராத்தில் ஆனந்திற்கு அருகிலுள்ள சர்சாவில் பிறந்தார்.  மகாத்மா காந்தி தொடங்கிய சுதேசி இயக்கத்தில் பங்கேற்ற இவர், இளம் வயதிலேயே மதுபானக் கடைகளுக்கு வெளியே மறியல் செய்ததற்காக சிறையில் அடைக்கப்பட்டார். 1930களின் முற்பகுதியில் உயர் படிப்புகளுக்காக இங்கிலாந்து சென்றார்.  1939 ஆம் ஆண்டில், இவர் லண்டனில் இருந்து ஒரு வழக்கஞராக தகுதி பெற்றார். பின்னர், மும்பையில் பயிற்சி பெற்றார்.  லண்டனில் இருந்தபடியே இவர் ஜவகர்லால் நேருவுடன் தொடர்பு கொண்டார். நேரு இந்திய சுதந்திர இயக்கத்திற்கு ஆதரவை சேகரிக்க அமெரிக்கா மற்றும் பிற இடங்களுக்கு செல்ல இவரை ஊக்குவித்தார். இவர் கப்பல் மூலம் மும்பைக்கு திரும்பியபோது, இவரை வர்வேற்க நேரு இந்தியாவின் நுழைவாயிலில் நின்றார். இருப்பினும், பிரித்தானிய அதிகாரிகள் இவரை தரையிறங்க அனுமதிக்கவில்லை. அதற்கு பதிலாக இவரை கப்பலிலேயே கைது செய்து நாசிக் சிறைக்கு அழைத்துச் சென்றனர். 

ஒரு சட்டத்தரணியாக தனது வாழ்க்கைக்குப் பிறகு, இவர் 1960களின் பிற்பகுதியில் இந்திய தேசிய காங்கிரசில் சேர்ந்தார். இவர் அப்போதைய பிரதமர் இந்திரா காந்தியுடன் நெருக்கமாக இருந்தார். 1970களின் முற்பகுதியில், இவர் மும்பை காங்கிரசு கமிட்டியின் தலைவராக நியமிக்கப்பட்டார். 

மும்பையின் வொர்லியில் அமைந்துள்ள நேரு மையம் 1972 ஆம் ஆண்டில் இவரால் கருத்தரிக்கப்பட்டது. இந்த மையத்தில் ஒரு கோளரங்கம், ஒரு கலைக்கூடம், "இந்தியாவின் கண்டுபிடிப்பு" என்று அழைக்கப்படும் ஒரு நிரந்தர காட்சி, மேலும் மாணவர்களுக்கான அறிவியல் ஆய்வகம் ஆகியவை உள்ளன. 

இவர் பாகுல் என்பவரை மணந்தார். பின்னர் 1992 இல் மும்பையின் ஷெரிப் ஆனார்.  பாலிவுட் நடிகை அமீஷா படேல் இவரது பேத்தியாவார்.  இவர் 1982 மே 3 இல் இறந்தார்.

அங்கீகாரம்
----------

1986 ஆம் ஆண்டில், மும்பையின் நாரிமன் பாயிண்ட் பகுதியில் மரைன் டிரைவிலிருந்து ஒரு சாலைக்கு இவரது பெயரிடப்பட்டது.

இலக்கியம்
---------

இவரது மனைவி "ரஜ்னியின் நினைவு" என்ற தலைப்பில் ஒரு நினைவுக் குறிப்பை எழுதியுள்ளார்.

மேற்கோள்கள்
-----------

1. ↑  India, Press Trust of (2018-09-14). "Rajni Patel staunch believer in Nehru's ideas: Former Prez". *Business Standard India*. .
2. ↑  "Dinner with the Prince". *mid-day* (ஆங்கிலம்). 2013-11-06. 2019-08-17 அன்று பார்க்கப்பட்டது.
3. 1 2 3  "Pranab Mukherjee to release book on Barrister Rajni Patel". *The Siasat Daily* (ஆங்கிலம்). 2019-08-17 அன்று பார்க்கப்பட்டது.
4. 1 2 3 4  "Barrister Rajni Patel Marg: Named after Cong chief close to Mrs Gandhi & who nearly became CM". *The Indian Express* (ஆங்கிலம்). 2018-05-17. 2019-08-17 அன்று பார்க்கப்பட்டது.
5. ↑  "Raj Bhavan Archives (A Class Files - Permanent Record" (PDF). 12 August 2017 அன்று மூலம் (PDF) பரணிடப்பட்டது. 12 August 2017 அன்று பார்க்கப்பட்டது.
6. ↑  Patel, Bakul (2018) (in en). *Remembering Rajni: Rajni Patel - 9 January 1915-3 May 1982*. Rajni Patel Memorial Foundation. பன்னாட்டுத் தரப்புத்தக எண்:9789383999255. .
சூரிய நிறமாலையில் பிரான்கோபர் வரிகள்
ஒளியியலில் **பிரான்கோபர் வரிகள்** (*Fraunhofer lines*) என்பன கதிரவனின் தொடர் நிறமாலையில் அதன் பின்புலத்தில் காணப்படும் உட்கவர் நிறமாலைக் கோடுகளாகும். நிறமாலையில் இவை கறுப்புக் கோடுகளாகக் காணப்படும். செருமானிய இயற்பியலாளர் ஃபிரான்கோபரைப் (1787-1826) பெருமைப்படுத்தும் வகையில் இக் கோடுகள் இவ்வாறு அழைக்கப்படுகின்றன.

பெயரீடுகள்
----------

முக்கியமான பிரான்கோபர் வரிகளும் அவற்றுடன் இணைந்த தனிமங்களும் பின்வரும் அட்டவணையில் காட்டப்பட்டுள்ளன:

| 

| பெயரீடு | தனிமம் | அலைநீளம் (நமீ) |
| --- | --- | --- |
| y | O2 | 898.765 |
| Z | O2 | 822.696 |
| A | O2 | 759.370 |
| B | O2 | 686.719 |
| C | Hα | 656.281 |
| a | O2 | 627.661 |
| D1 | Na | 589.592 |
| D2 | Na | 588.995 |
| D3 அல். d | He | 587.5618 |
| e | Hg | 546.073 |
| E2 | Fe | 527.039 |
| b1 | Mg | 518.362 |
| b2 | Mg | 517.270 |
| b3 | Fe | 516.891 |
| b4 | Fe | 516.891 |
| b4 | Mg | 516.733 |

 | 

| பெயரீடு | தனிமம் | அலைநீளம் (நமீ) |
| --- | --- | --- |
| c | Fe | 495.761 |
| F | Hβ | 486.134 |
| d | Fe | 466.814 |
| e | Fe | 438.355 |
| G' | Hγ | 434.047 |
| G | Fe | 430.790 |
| G | Ca | 430.774 |
| h | Hδ | 410.175 |
| H | Ca+ | 396.847 |
| K | Ca+ | 393.368 |
| L | Fe | 382.044 |
| N | Fe | 358.121 |
| P | Ti+ | 336.112 |
| T | Fe | 302.108 |
| t | Ni | 299.444 |

 |

வெளி இணைப்புகள்
---------------

விக்கிமீடியா பொதுவகத்தில்,  
 ***பிரான்கோபர் வரிகள்***   
என்பதின் ஊடகங்கள் உள்ளன. 

* Science Jrank
**ஹரிகே சதுப்புநிலம்** (Harike Wetland) அதன் ஆழமான பகுதியான ஹரிகே ஏரியுடன், வட இந்தியாவின் மிகப்பெரிய சதுப்புநிலமாகும். "ஹரி-கே-பட்டன்" என்றும் அழைக்கப்படும் இது இந்தியாவின் இரண்டாவது பெரிய பறவைகள் புகலிடமாகும். இந்தச் சதுப்புநிலம் இந்தியாவின் பஞ்சாப் மாநிலத்தின் தர்ன் தாரன் சாஹிப் மற்றும் பெரோஸ்பூர் மாவட்டங்களின் எல்லையில் அமைந்துள்ளது.

சதுப்புநிலமும் ஏரியும் 1953 ஆம் ஆண்டில் சத்லஜ் ஆற்றின் குறுக்கே, தேக்க வேலைப்பாடுகளைக் கட்டியதன் மூலம் உருவாக்கப்பட்டன. பஞ்சாபிலுள்ள சிற்றூரான ஹரிகவுக்குத் தெற்கே பியாஸ் மற்றும் சத்லஜ் ஆறுகள் சேரும் இடத்தினடியில் இந்த தேக்கக் கட்டங்கள் அமைந்துள்ளன. இந்தச் சதுப்புநிலத்தின் நீர்ப்பிடிப்புப் பகுதிகளில் நீரியல் சமநிலையைப் பராமரிப்பதில் முதன்மைப் பங்கு வகிக்கும் சதுப்புநிலத்தின் வளமான உயிரியற் பல்வகைமையையும், உலகளாவிய அச்சுறுத்தலுக்கு உள்ளான பல இனங்களை உள்ளடக்கிய புலம்பெயர் நீர்ப்பறவைகளின் பரவலான அடர்த்தியையும் கொணடுள்ளது. இது பரத்பூருக்கு அருகிலுள்ள கேவலாதேவ் தேசியப் பூங்காவிற்கு அடுத்தபடியாக இருப்பதாக அறியப்படுகிறது. இவற்றின் அடிப்படையில் ராம்சர் உடன்படிக்கையின் 1990-ம் ஆண்டில் சுற்றுச்சூழல் அமைப்பின் வளங்காப்பு, வளர்ச்சி மற்றும் பாதுகாப்பிற்காக இந்தியாவில் உள்ள ராமசார் தளங்களில் ஒன்றாக அங்கீகரிக்கப்பட்டது.

செயற்கையாக உருவாக்கப்பட்ட, ஆறு மற்றும் ஏரி சார்ந்த இந்தச் சதுப்புநிலம், 4100 ஹெக்டேர் பரப்பளவில் பஞ்சாபின் தர்ன் தாரன் சாஹிப், பெரோஸ்பூர் மற்றும் கபுர்த்தலா ஆகிய மூன்று மாவட்டங்களில் பரவியுள்ளது. 1987-1988 முதல், இந்திய அரசின் சுற்றுச்சூழல் மற்றும் வனத்துறை அமைச்சகமும் பஞ்சாப் மாநில அரசும் (அதன் பல முகமைகள் வழியாக) இந்தச் சதுப்புநிலத்தின் வளங்காப்பிற்கு உரிய முக்கியத்துவம் அளித்து, பல ஆண்டுகளாகப் பற்பல ஆய்வுகள் மற்றும் மேலாண்மைத் திட்டங்களைச் செயல்படுத்தி வருகின்றன.

பலவகைப்பட்ட பறவை, ஆமை, பாம்பு, நீர்நில வாழ்வன, மீன் முதுகெலும்பிலி இனங்களைக் கொண்ட இந்தச் சதுப்புநிலத்தின் உயிரியற் பல்வகைமை தனித்தன்மை வாய்ந்ததாக அறியப்படுகிறது.

சான்றுகள்
---------

1. 1 2  "Harike Lake". *Ramsar Sites Information Service*. 25 April 2018 அன்று பார்க்கப்பட்டது.
2. ↑  "A visit to Harike Pattan bird sanctuary offers a joy of lifetime - TopNews". *www.topnews.in*.
3. 1 2   பரணிடப்பட்டது 15 சூலை 2011 at the வந்தவழி இயந்திரம் Conservation Programmes for Wetlands
4. ↑   பரணிடப்பட்டது 10 ஏப்ரல் 2009 at the வந்தவழி இயந்திரம். Status of wetlands
பாலே பூர்போன் கட்டிடம்
பிரான்சின் **தேசிய சட்டபேரவை**  (*National Assembly*, பிரெஞ்சு மொழி: ***Assemblée nationale***) பிரான்சின் ஐந்தாவது குடியரசு அரசியலைப்பின் கீழமைந்த ஈரவை நாடாளுமன்றத்தின் கீழவை ஆகும். மேலவை **செனட்** (*"Sénat"*) என அழைக்கப்படுகிறது.

தேசிய சட்டப்பேரவையின் உறுப்பினர்கள் *டெபுடிகள்* ( *députés*) என அழைக்கப்படுகின்றனர். மொத்தம் உள்ள 577 சட்டப்பேரவைத் தொகுதிகளிலிருந்து ஒரு உறுப்பினர் இருசுற்று வாக்கெடுப்பு முறை மூலமாக தேர்ந்தெடுக்கப்படுகின்றனர். பெரும்பான்மை பெற 289 உறுப்பினர்கள் தேவை. சட்டப் பேரவைக்கு தலைமை தாங்குபவர் அவைத்தலைவர் ஆவார். இவர் மக்களவையில் மிகக் கூடுதலான இடங்களைப் பெற்ற கட்சியைச் சேர்ந்தவராக இருப்பார். பல்வேறு அரசியல் கட்சிகளிலிருந்து துணைத்தலைவர்கள் இவருக்குத் துணையாக பணியாற்றுவர். தற்போதைய அவைத்தலைவராக *பெர்னார்டு அக்கோயர்* உள்ளார். 

தேசிய சட்டப்பேரவையின் ஆட்சிக்காலம் ஐந்தாண்டுகளாகும். இருப்பினும் குடியரசுத் தலைவர் சட்டப்பேரவையைக் கலைத்து புதிய தேர்தல்களுக்கு உத்தரவிடலாம். 

தேசிய சட்டப்பேரவை பாரிசு நகரில் சீன் ஆற்றங்கரையில் உள்ள *பாலே பூர்போன்* கட்டிடத்தில் அமைந்துள்ளது. தவிர *ரூ டெ லெயூனிவெர்சிடி*யில் அண்மித்துள்ள கட்டிடங்களையும் பயன்படுத்துகிறது. இதனை குடியரசுக் காவலர்கள் பாதுகாக்கின்றனர். 

பிரெஞ்சுப் புரட்சிக்குப் பின்னர் அமைந்த முதல் தேசிய சட்டப்பேரவையில் பின்பற்றிய வழக்கமான *இடதுசாரி* கட்சியினர் அவைத்தலைவர் பார்வைக்கு இடது புறத்திலும் *வலதுசாரி* கட்சியினர் வலது புறத்திலும் அமரும் மரபு இ்ன்றும் பின்பற்றப்படுகிறது. பேரவையில் உள்ள கட்சி சார்பு இருக்கைகளிலிருந்தே அறிய முடிகிறது.

வெளி இணைப்புகள்
---------------

விக்கிமீடியா பொதுவகத்தில்,  
 ***பிரான்சின் தேசிய சட்டப்பேரவை***   
என்பதின் ஊடகங்கள் உள்ளன. 

* Official website
* Official website (பிரெஞ்சு)
**எல். சந்தானம்** என்பவர் ஓர் தமிழக அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக சோழவந்தான் தொகுதியில் 1996 தேர்தலில் போட்டியிட்டு வெற்றிபெற்றார். மேலும் இவர் 2001 தேர்தலில், அனைத்திந்திய பார்வார்டு பிளாக் கட்சி சார்பாக உசிலம்பிட்டியில் போட்டியிட்டு வெற்றிபெற்றார். 
மீண்டும் 2006 தேர்தலில் சோழவந்தான் தொகுதியில் அனைத்திந்திய அண்ணா திராவிட முன்னேற்றக் கழகம் சார்பாக போட்டியிட்டு திமுக வேட்பாளரான பி. மூர்த்தியிடம் தோல்வி அடைந்தார்.
அஇஅதிமுக தலைவி ஜெ. ஜெயலலிதா 2001ஆம் ஆண்டு தேர்தலில் தோழமை கட்சியான பார்வர்டு பிளாக்கு கட்சிக்கு உசிலம்பட்டி தொகுதியை ஒதுக்கியிருந்தார். 
இவர் தனது பார்வர்டு பிளாக்கு கட்சியில் ஏற்பட்ட பிளவு காரணமாக அக்கட்சியின் பொதுச் செயலாளராக இருந்த இவர் 2006 ல் சோழவந்தான் தொகுதியில் மீண்டும் அதிமுக சார்பாக போட்டியிட்டார். 2006 தேர்தலில் அதிமுக உடன் இணைய தன் கட்சித் தலைமைப் பொறுப்பில் உள்ளவர்களுக்கு ஒப்புதல் இல்லாத காரணத்தினால், இவர் 2001-2006 சட்டமன்ற தேர்தலில் அதிமுக சார்பில் தனித்துப் போட்டியிட்ட ஒரே பார்வர்டு பிளாக்கு உறுப்பினர் ஆவார். 
சந்தானத்தின் பல்வேறு நடவடிக்கைகளால் அக்கட்சியின் புதிய தலைவர் கார்த்திக் சந்தானத்தை தனது கட்சியிலிருந்து விலக்கிவிட்டார். 
அதன் பின்னர் இவர் அதிமுக கட்சியுடன் மேற்கொண்ட ஒப்பந்தப்படி இவருக்கு ஒரு தொகுதி ஒதுக்கீடு செய்யப்பட்டது. இவருக்கு முதலில் மதுரை மத்தி தொகுதி ஒதுக்கப்பட்டது. ஜெயலலிதா மாநிலம் முழுவதிலும் உள்ள தன் கட்சி உறுப்பினர்களுக்கு 
திருப்தி தரும் வகையில் தொகுதி ஒதுக்கீடு செய்வதில் ஏற்பட்ட மாற்றங்களால், இவருக்கும் தொகுதி ஒதுக்கீடு செய்வதில் மாற்றம் ஏற்பட்டது.

மேற்கோள்கள்
-----------

1. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. 7 October 2010 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  "Statistical Report on General Election 2001 for the Legislative Assembly of Tamil Nadu" (PDF). Election Commission of India. 2010-10-06 அன்று மூலம் (PDF) பரணிடப்பட்டது. 2017-05-09 அன்று பார்க்கப்பட்டது.
3. ↑  "Statistical Report on General Election 2006 for the Legislative Assembly of Tamil Nadu" (PDF). Election Commission of India. 2018-06-13 அன்று மூலம் (PDF) பரணிடப்பட்டது. 2017-05-09 அன்று பார்க்கப்பட்டது.
4. ↑  "AIADMK front clinches six out of ten seats". *The Hindu*. 12 May 2006.. பார்த்த நாள்: 2017-05-09.
5. ↑  "AIADMK keeps 'winnable' constituencies". *The Hindu*. 8 April 2001.. பார்த்த நாள்: 2017-05-09.
6. ↑  "Fissures develops in AIFB". *The Times of India*. PTI. 15 March 2004.. பார்த்த நாள்: 2017-05-09.
7. ↑  Dorairaj, S. (6 February 2006). "Fissures to fore in Forward Bloc". *The Hindu*. Archived from the original on 2006-05-28. .
8. ↑  "Suspended AIFB MLA unrelenting; secures Court Stay". *OneIndia*. 6 March 2006.. பார்த்த நாள்: 2017-05-09.
9. ↑  "Santhanam to contest one seat as AIADMK ally". *OneIndia*. 14 March 2006.. பார்த்த நாள்: 2017-05-09.
10. ↑  Subramanian, T. S. (21 April 2006). "Assembly Elections - Promising Start". *Frontline* **23** (7).. பார்த்த நாள்: 2017-05-09.
**அனுமசமுத்திரம்பேட்டை** *(Anumasamudrampeta)* என்பது இந்தியாவின் ஆந்திரப் பிரதேச மாநிலத்தில் உள்ள நெல்லூர் மாவட்டத்தில் இருக்கும் ஒரு மண்டலம் மற்றும் கிராமம் ஆகும்.

மக்கள் தொகையியல்
----------------

இக்கிராமம் ரகமதாபாத் என்றும் அழைக்கப்படுகிறது. 14.7000° வடக்கு 79.6833° கிழக்கு என்ற அடையாள ஆள்கூறுகளில் நெல்லூரில் இருந்து 60 கிலோமீட்டர் தொலைவில் அனுமசமுத்திரம்பேட்டை அமைந்துள்ளது. கடல் மட்டத்தில் இருந்து 49 மீட்டர்கள் உயரத்தில் இக்கிராமம் அமைந்துள்ளது. பண்டைக்கால பழமை வாய்ந்த பெரிய தர்கா ஒன்று இவ்வூரில் உள்ளது. இத்தர்கா காசா ரகமதுல்லா தர்கா என்ற பெயரால் அழைக்கப்படுகிறது.

சின்ன அப்பிபுரம்
----------------

மக்கள் தொகையாக கிட்டத்தட்ட 1000 நபர்களைக் கொண்ட 100 வீடுகள் இக்கிராமத்தில் உள்ளன. வேளாண்மைத் தொழில் முக்கிய வருவாய் தரும் தொழிலாக உள்ளது.

சௌட்டா பீமாவரம்
---------------

மக்கள் தொகையாக கிட்டத்தட்ட 2000 நபர்களைக் கொண்ட 500 வீடுகள் இக்கிராமத்தில் உள்ளன. வேளாண்மைத் தொழில் முக்கிய வருவாய் தரும் தொழிலாக உள்ளது. இக்கிராமத்தின் அஞ்சல் குறியீட்டு எண் 524304 ஆகும்.

மேற்கோள்கள்
-----------

1. ↑  "List of Sub-Districts". Census of India. 2007-04-03 அன்று மூலம் பரணிடப்பட்டது. 2007-03-26 அன்று பார்க்கப்பட்டது.
2. ↑  Falling Rain Genomics.Anumasamudrampeta
**வேட்டரம்பட்டி** என்பது இந்திய ஒன்றியம், தமிழ்நாட்டின், திருநெல்வெலி மாவட்டத்தில் உள்ள ஒரு சிற்றூர் ஆகும். இங்கு யாதவர்களும் பலதரப்பட்ட சமுதாய மக்களும் வாழ்கின்றனர்.இங்குள்ள மக்களின் மிக முக்கிய தொழில் விவசாயமாகும்.இங்கு வெள்ளை விநாயகர் எனும் துவக்க பள்ளி உள்ளது. இது ஊர் மக்களால் 1837ல் தொடங்கபட்ட பள்ளியாகும். 

இதனருகில் ஏழூர், பெரியசாமியபுரம், முத்துசாமிபுரம், சங்கனாப்பேரி, செண்பகநல்லுர், கிருஷ்னாபுரம் மற்றும் அச்சம்பட்டிமினாட்சிபுரம்) யாதவ சமுதாய மக்களுக்கு பாத்தியப்பட்ட வெள்ளை விநாயகர் கோவிலும் உருதமலை அம்மன் கோவிலும் பார்வதி சமேத "விலங்கடி ஈஸ்வரர்" கோவிலும் ஊரின் காவல் தெய்வம் மாசாணபோத்தி கோவிலும் மற்றும் ராக்கு சக்தி அம்மன் கோவிலும் உள்ளது. இவை மிகவும் சக்தி வாய்ந்த கோவில்களாகும்.அனைத்து நாள்களிளும் பூஜைகள் நடத்தப்டும்.மேலும் முக்கிய நாட்களில் சிறப்பு பூஜைகள் நடத்தப்படும். தமிழ் மாதம் மாசி மாதத்தில் வரும் கடைசி வெள்ளிகிழமை இரவு முழுவதும் "கட்டளை" எனும் திருவிழா நடத்தப்படும். மேள தாளங்களுடன் பொங்கல் வைத்து சிறப்பு பூஜைகள் நடக்கும்.இதில் ஏழுர் யாதவ சமுதாய மக்களும் மற்றும் அனைத்து சமுதாய மக்களும் கலந்து திருவிழாவை கண்டு களிப்பார்கள். மேலும் ஏழு வருடங்களுக்கு ஒரு முறை தமிழ் மாதம் ஆனி மாதத்தில் வரும் முதல் வியாழன், வெள்ளி, சனி ஆகிய மூன்று நாட்களும் "ஊட்டு" எனும் திருவிழா நடக்கும். இதில் ஏழுர் யாதவ சமுதாய மக்களும் உலகின் எந்த மூலையில் இருந்தாலும் குடும்பத்தார் அனைவருடனும் ஊட்டு திருவிழாவில் கலந்து கொள்வார்கள். இந்த மூன்று நாட்களும் ஊரே மிகவும் பிரகாசமாக காணப்படும். வேட்டரம்பட்டியில் யாதவ சமுதாய மக்கள் நூற்றிபத்து குடும்பங்கள் வசிக்கின்றனர். ஊரின் நாட்டாண்மையாக ஐந்து வருடங்களுக்கு ஒருவர் இருப்பார். தற்போதய நாட்டாண்மையின் பெயர் திரு.சந்திரசேகரன் ஆவார். இங்கு 2014 தை பொங்கல் அன்று "யாதவர் இளைஞர் சங்கம் (YES)" துவங்கப்பட்டது.இதன் மூலம் ஊறுக்கு நற்காரியங்க்கள் செய்யலாம் என்று முடிவெடுக்க பட்டுள்ளட்து. இதில் நூற்றுக்கும் மேல் உறுப்பினர்கள் இனைந்துள்ளனர். இங்கு வருடா வருடம் கிருஷ்ணஜெயந்தி விழா சிறப்பாக நடைபெறும். ஊருக்கு நடுவே விநாயகர் கோவில் உள்ளது.ஊர் பெண்கள் தினமும் விளக்கேற்றி வழிபடுவர். ஊருக்கு மேற்கே துர்க்கை அம்மன் கோவில் உள்ளது. தமிழ் மாதம் ஐப்பசி மாதம் கடைசி செவ்வாய்கிழமை இரவும் புதன்கிழமை காலையிலும் திருவிழா சிறப்பாக நடைபெறும்.
**ஜும் நடனம்** (*Jhum Dance*) என்பது பல்வேறு மலைவாழ் பழங்குடியினரிடையே உள்ள பாரம்பரிய நடனமாகும். இது வங்காளதேசத்தின் கரோசு மற்றும் திரிபுரா மாநிலத்தில் உள்ள பல இனக்குழுக்களிடையே நடைமுறையில் உள்ளது. இந்த நடனத்தில் பல வடிவங்கள் உள்ளன. மலைவாழ் மக்கள் ஜும் நடனத்தின் ஒவ்வொரு அடியினையும் மண் தேர்வு முதல் அறுவடை வரை அனைத்து வேலைகளையும் இந்த நடனத்தின் மூலம் மேற்கொள்கின்றனர். மொத்தம் 19 இனக்குழுக்கள் வசிக்கும் திரிபுராவின் திரிபுரி, ஹலாம், நோட்டியா, மால்சும் மற்றும் கரோ மக்களிடையே ஜூம் நடனம் முக்கியமாக நிகழ்த்தப்படுகிறது. இது ஒரு விவசாய நடனம் ஆகும்.

கருப்பொருள்
-----------

திரிபுராவின் இனக்குழுக்களிடையே ஜும் நடனம் நடைமுறையில் உள்ளது. இவை அனைத்தும் ஒரே உள்ளடக்கத்தைக் கொண்டுள்ளன. ஜூம் பயிரிடுவதற்கு நிலத்தைத் தேர்ந்தெடுப்பது முதல் பயிர்களை அறுவடை செய்து வீட்டிற்குக் கொண்டு வருவது வரை அனைத்து செயல்களும் இந்த நடனத்தின் மூலம் கொண்டாடப்படுகின்றன. இருப்பினும், ஒவ்வொரு பழங்குடியினரிடையேயும் இதன் வெளிப்பாட்டில் வேறுபாடுகள் உள்ளன.

### திரிபுரி பழங்குடி

திரிபுரி பழங்குடியினரின் ஜும் நடனத்தில் ஐந்து நிகழ்வுகள் உள்ளன.

### ஹலாம் பழங்குடியினர்

ஹலாம் பழங்குடிகள் ஜும் நடனத்தை "லுயினிங்கோம்" நடனம் என்று அழைக்கின்றனர். இவர்கள் இந்நடனத்தினை 7 வகையான நிகழ்ச்சிகளுடன் தொடர்புப் படுத்துகின்றனர். இவை: 1) ரமேசு ஒட் (ஜூம் பார்ப்பது), 2) பாம்-அபட் (ஜும் அறுவடை), 3) சாங் அடு (நெல் நடுதல்), 4) லைச்சுன் (பயிர்களைப் பாதுகாத்தல்), 5) சாங் அட் (அறுவடை செய்தல்), (6) அன்சில் (கதிரடித்தல்), 7) தூ பைல் (அரிசியை வீட்டிற்குக் கொண்டு வருதல்).

### நோட்டியர்கள்

திரிபுராவின் நோட்டியாக்களிடையே ஜும் நடனமும் நடைமுறையில் உள்ளது. இவர்கள் கைகளில் கத்திகளுடன் வரிசையாக நடன அரங்கிற்கு வந்து, நான்கு பரிமாணங்களில் படிகளைச் செய்து, ஒரு குச்சியுடன் நடனமாடி அதே தாளத்தில் நடன அரங்கை விட்டு வெளியேறுகிறார்கள். பின்னர் மீண்டும் அதே போன்று மேடையில் தரையில் முழங்காலிட்டு அமர்ந்து, கத்தியைக் கொடுத்து, கடைசியாகத் தரையைத் தொட்டு வணங்கிச் செல்கின்றனர். அடுத்தடுத்த நடைபெறும் திருவிழா நடனங்களில் பெண்களும் பங்கேற்கின்றனர்.

### மால்சம் துணை இனம்

மல்சும் பழங்குடியினரின் விவசாய முறையில் ஜும் நடனம் 12 நிகழ்வுகளைக் கொண்டுள்ளன. செம்டாங் (கத்திகளைக் கடன் கொடுத்தல்), லூவாட் (காடு வெட்டுதல்), லௌஹால் (தீ வைப்பது), மங்க்ருதம் (சாம்பலைச் சுத்தம் செய்தல்), சாந்து (நன்கொடைகள்), லிச்சுனு (அரிசி களையெடுத்தல்), சனத் (நெல் அறுத்தல்), சோங்கிஞ்சயத் (அரிசி நெய்தல்) ), ஐஹிங்சைதா (அரிசியை வீட்டிற்குக் கொண்டு வருவது) போன்றவை. மல்சும் பழங்குடியினர் பருத்தி சாகுபடியின் போது நடனம் ஆடுவர். பருத்தி விதை விதைப்பதிலிருந்து நூல் எடுத்து துணிகளை நெசவு செய்வது வரை பல்வேறு வகையான நடனங்கள் உள்ளன.

### காரோ பழங்குடியினர்

காரோ பழங்குடியினரிடையே மொத்தம் 7 மலை ஜும் நடனங்கள் நிகழ்த்தப்படுகின்றன. கரோ திபெத்திலிருந்து வந்தது. இதிலும் பல நடைமுறைகள் உள்ளன.

மேற்கோள்கள்
-----------

1. ↑
2. 1 2 3 4 5 6 7  চক্ৰৱৰ্তী, শ্ৰীমতী (ড°) পদ্মিনী (১৯৯২). *ত্ৰিপুৰাৰ উপজাতি নৃত্য : একটি সমীক্ষা*. Directorate of Research, Government of Tripura.
**ஆஸ்டிரலாய்டு மக்கள்** அல்லது **ஆஸ்டிரோ-மெலனிசீயர்கள்** (**Australo-Melanesians** (also known as **Australasians** or **Australomelanesoid race** or **Australoid race**) இதுவும் வரலாற்றில் மனித இனத்தை பிரிப்பதில் காலாவதி ஆகிப்போன பழைய மானிடவியல் அறிஞர்களின் கொள்கையாகும். பொதுவாக ஆஸ்டிரலாய்டு மக்கள் மெலனீசியா மற்றும் ஆத்திரேலியாப் பகுதிகளும் வாழும் பூர்வ குடிகள் ஆவார். இவ்வின மக்களில் தெற்காசியா மற்றும் தென்கிழக்காசியாவிலும் காணப்படுகின்றனர். பல மானிடவியல் அறிஞர்கள் பப்புவா நியூ கினியாவின் பூர்வ குடிகள் மற்றும் ஆஸ்திரேலியப் பழங்குடிகளையும் மற்றும் பிஜி தீவு, நியூ கலிடோனியா, வனுவாட்டு, சாலமன் தீவுகளில் வாழும் பூர்வ குடிமக்களையும் ஆஸ்டிரலாய்டு இனத்தில் சேர்க்கின்றனர்.இதில் திராவிடர்களையும், சிங்களவர்களையும் எந்த இனத்திலும் சேர்க்கவில்லை என்பது குறிப்பிடத்தக்கது.

18-ஆம் நூற்றாண்டில், காலனியாதிக்க காலத்தில், மானிடவியல் அறிஞர்கள் மனித இனத்தை மூன்றாக அல்லது நான்காக வகைப்படுத்தினர். மஞ்சள் நிறத் தோல் கொண்டவர்களை மங்கோலாய்டுகள் என்றும், வெள்ளை நிறத் தோல் கொண்டவர்களை காகசாய்டுகள் என்றும், கருப்பு நிறத் தோல் கொண்ட நீக்ராய்டுகள் மற்றும் வகைப்படுத்தினர்.மரபியல் அறிவியல் வளர்ச்சியடைந்த பின்னர், அனைத்து வகையான மனிதர்களும் மரபியல் அடிப்படையில் ஒரே மக்கள் என்று கண்டறிந்தனர். 2019-இல் அமெரிக்காவின் உடல் மானுடவியலாளர்கள் சங்கத்தினர்மனித வாழ்வியலின் இயற்கையான அம்சங்களான "இனங்கள்" மீதான நம்பிக்கை மற்றும் இத்தகைய நம்பிக்கைகளிலிருந்து வெளிப்படும் சமத்துவமின்மை (இனவெறி) கட்டமைப்புகள் மனித அனுபவத்தில் இன்றும் கடந்த காலத்திலும் இனக் கொள்கை மிகவும் சேதப்படுத்தும் கூறுகள் என அறிவித்துள்ளது.

இதனையும் காண்க
--------------

* மங்கோலாய்டுகள்
* காகசாய்டுகள்
* நீக்ராய்டுகள்

மேற்கோள்கள்
-----------

1. ↑  Kulatilake, Samanti. *Cranial Morphology of the Vedda people - the indigenes of Sri Lanka*. .
2. ↑  American Association of Physical Anthropologists (27 March 2019). "AAPA Statement on Race and Racism". *American Association of Physical Anthropologists*. 19 June 2020 அன்று பார்க்கப்பட்டது.
3. ↑  American Association of Physical Anthropologists

வெளி இணைப்புகள்
---------------

* Australoids, Negroids, and Negroes: A Suggested Explanation for Their Disjunct Distributions